ലോകകപ്പിലെ ആദ്യ രണ്ട് മത്സരങ്ങളിലും തോല്വി ഇന്ത്യയുടെ നാണക്കേട് 22 വര്ഷങ്ങള്ക്കു ശേഷം ടി20 ലോകകപ്പിലെ ആദ്യ രണ്ട് മത്സരങ്ങളും പരാജയപ്പെട്ട് ഇന്ത്യ കടുത്ത പ്രതിസന്ധിയിലാണ്. എന്തെങ്കിലും അത്ഭുതങ്ങള് സംഭവിച്ചാലല്ലാതെ ഇനി ഇന്ത്യക്ക് സെമിഫൈനല് കളിക്കാനാവില്ല. ലോകകപ്പിലെ ആദ്യ രണ്ട് മത്സരങ്ങളിലും പരാജയപ്പെടുക എന്ന നാണക്കേട് 22 വര്ഷങ്ങള്ക്ക് ശേഷമാണ് വീണ്ടും ഇന്ത്യക്ക് സംഭവിക്കുന്നത്. india defeat world cup 1999 ലോകകപ്പിലാണ് ഇതിനു മുന്പ് ഇന്ത്യ ആദ്യ രണ്ട് മത്സരങ്ങളും പരാജയപ്പെട്ടത്. ഇംഗ്ലണ്ടില് നടന്ന ലോകകപ്പില് ദക്ഷിണാഫ്രിക്കയും സിംബാബ്വെയുമാണ് അന്ന് നമ്മളെ തോല്പിച്ചത്. 2007 ഏകദിന ലോകകപ്പ്, 2009 ടി20 ലോകകപ്പ്, 2010 ടി20 ലോകകപ്പ് എന്നീ ടൂര്ണമെന്്റുകളിലൊക്കെ ഇന്ത്യ ഗ്രൂപ്പ് ഘട്ടം കടക്കാനാവാതെ മടങ്ങിയെങ്കിലും ആദ്യ രണ്ട് മത്സരങ്ങളില് പരാജയെപ്പെട്ടിരുന്നില്ല. ഇന്നലെ 8 വിക്കറ്റിനാണ് ന്യൂസിലന്ഡിനോട് ഇന്ത്യ പരാജയപ്പെട്ടത്. ഇന്ത്യ മുന്നോട്ട് വെച്ച 111 റണ്സ് വിജയലക്ഷ്യം ന്യൂസീലന്ഡ് 33 പന്ത് ശേഷിക്കെ മറികടന്നു. Read Also : ടിട്വന്റി ലോകകപ്പ് ന്യൂസിലന്ഡിനെതിരെ ഇന്ത്യയ്ക്ക് ദയനീയ തോല്വി മറുപടി ബാറ്റിംഗില് മാര്ട്ടിന് ഗുപ്റ്റിലിനെ20 നാലാം ഓവറില് ബുമ്ര, ശര്ദ്ദുല് താക്കൂറിന്റെ കൈകളിലെത്തിച്ചിരുന്നു. എന്നാല് രണ്ടാം വിക്കറ്റില് ഡാരില് മിച്ചല്കെയ്ന് വില്യംസണ് സഖ്യം ന്യൂസിലന്ഡിനെ 96ലെത്തിച്ചു. പിന്നാലെ മിച്ചലിനെ49 ബുമ്ര പുറത്താക്കിയതോടെയാണ് കൂട്ടുകെട്ട് പൊളിഞ്ഞത്. തുടര്ന്ന് വില്യംസണും33, കോണ്വേയും2 ചേര്ന്ന് ടീമിനെ ലക്ഷ്യത്തിലെത്തിച്ചു. ടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യയ്ക്ക് 20 ഓവറില് ഏഴ് വിക്കറ്റിന് 110 റണ്സെടുക്കാനേ കഴിഞ്ഞുള്ളൂ. 19 പന്തില് 26 റണ്സെടുത്ത രവീന്ദ്ര ജഡേജയാണ് ടോപ് സ്കോറര്. ന്യൂസിലന്ഡിനായി ബോള്ട്ട് മൂന്നും സോധി രണ്ടും മില്നെയും സൗത്തിയും ഓരോ വിക്കറ്റും നേടി. സൂര്യകുമാറിന് പകരക്കാരനായെത്തിയ ഇഷാന് കിഷനെ കെഎല് രാഹുലിനൊപ്പം അയച്ചാണ് ഇന്ത്യ ഇന്നിംഗ്സ് തുടങ്ങിയത്. എന്നാല് ബോള്ട്ട് എറിഞ്ഞ മൂന്നാം ഓവറിലെ അഞ്ചാം പന്തില് കിഷന്4 മിച്ചലിന്റെ കൈകളിലെത്തി. ആറാം ഓവറില് രാഹുല് 18 പുറത്തായി. രോഹിത് ശര്മ്മയേയും14 നായകന് വിരാട് കോലിയേയും9 പുറത്താക്കി സോധി ഇന്ത്യക്ക് പ്രഹരമേല്പ്പിച്ചു. ഇതോടെ 10.1 ഓവറില് 484 എന്ന നിലയില് പ്രതിസന്ധിയിലായി ഇന്ത്യ. കൂറ്റനടികള് പ്രതീക്ഷിച്ച റിഷഭ് പന്തും12, ഹര്ദ്ദിക് പാണ്ഡ്യയും 23 നിരാശ സമ്മാനിച്ചു. Story Highlights : india defeat 2 matches world cup